კომუნიკაციის, ენისა და მეტყველების სამაგისტრო პროგრამის ღია კარის დღე
2018-05-25 19:00 (Asia/Dubai)
25 მაისს, 19:00 საათზე ილიას სახელმწიფო უნივერსიტეტის A206 აუდიტორიაში გაიმართება კომუნიკაციის, ენისა და მეტყველების სამაგისტრო პროგრამის ღია კარის დღე.
შეხვედრაზე პროგრამის ხელმძღვანელები დაინტერესებულ პირებს გააცნობენ პროგრამის შინაარსს, მის მოთხოვნებს, შემდგომი დასაქმების პერსპექტივებს.
დრო: 25 მაისი, 19:00 საათი
ადგილმდებარეობა: A206 (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

სადისკუსიო შეხვედრა: „დამოუკიდებლობა მეხსიერებასა და ისტორიაში“
2018-05-25 19:00
25 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ „ASCN ალუმნი ქსელი“ და ილიაუნის ფილოსოფოსთა სტუდენტური კლუბი გიწვევთ სადისკუსიო შეხვედრაზე: „დამოუკიდებლობა ისტორიასა და მეხსიერებაში“.
გასული საუკუნის 80-იანი წლების ბოლოდან აქტიურად იწყება პირველი რესპუბლიკის ისტორიის განხილვა. მის მიერ მოპოვებული და მალევე დაკარგული დამოუკიდებლობა ახალ ინტერპრეტაციას იძენს, რომელიც საბჭოთა სოციალისტური ბრძოლის ნარატივის საპირწონედ ახალ, ეროვნული დამოუკიდებლობის დრამატულ ნარატივს აფუძნებს. თუმცა გარკვეული მიზეზებით პირველი რესპუბლიკის ფენომენი მშრალ ფორმულებამდე იქნა დაყვანილიმ რომელთა შორისაც დამოუკიდებლობა და შემდგომ საბჭოთა ოკუპაცია განსაკუთრებულ ადგილს იკავებს, ხოლო სახელმწიფოს დემოკრატიული ადმინისტრირების, ეთნიკური მრავალფეროვნებისა და მრავალი სხვა საკითხი ფართო ინტერესის მიღმა დარჩა.
რას ვივიწყებთ და რა გვახსოვს?
მომხსენებლები
ირაკლი ხვადაგიანი (საბჭოთა წარსულის კვლევის ლაბორატორიის მკვლევარი, ილიას უნივერსიტეტის დოქტორანტი) – დამოუკიდებლობის იდეის ტრანსფორმაცია თეორიასა და პრაქტიკაში: რა გზა გაიარა ქართულმა პოლიტიკურმა აზრმა 1918 წლამდე. როგორ გახდა შესაძლებელი სრულ დამოუკიდებლობაზე ღია საუბარი და მოქმედება. რამ განსაზღვრა პირველი რესპუბლიკის პრეცედენტის შექმნა.
ლუკა ნახუცრიშვილი (ფილოსოფიის ასოცირებული პროფესორი) – რას ნიშნავს სახელმწიფოებრივი დამოუკიდებლობა, როგორც ფორმა და რა არის ის შინაარსი, რითიც ეს ფორმა “ივსება“? რა ხედვა ჰქონდათ ამის თაობაზე წამყვან ქართველ სოციალ-დემოკრატებს? ისტორიის რანაირ გაგებას ეფუძნებოდნენ ისინი და როგორ ზემოქმედებდა მათი ეს ისტორიულ-ფილოსოფიური მსოფლმხედველობა მათ კონკრეტულ პოლიტიკურ მოქმედებაზე? რა ბარიერები უდგას წინ დღეს მცდელობას, აწმყოში სამოქმედოდ გამოსადეგ ცოცხალ მემკვიდრეობად იქცეს ასი წლის წინანდელი დემოკრატიული და იდეური ბრძოლის გამოცდილება?
კონსტანტინე ლადარია (კულტურის კვლევების პროგრამის დოქტორანტი) – 26 მაისი, როგორც თარიღი და მეხსიერება თანამედროვე საქართველოში: რა წინააღმდეგობრივი და ურთიერთშემავსებელი ნარატივებია დაკავშირებული თარიღთან, როდესაც აღინიშნება „საქართველოს დამოუკიდებლობის დღე“? რა ფარული დაპირისპირებები არსებობს მე-20 საუკუნის ორ – 1918 და 1991 წლების –დამოუკიდებლობას შორის?
შეხვედრას მოდერაციას გაუწევს პროფ. თამარ ცოფურაშვილი (ილიას სახელმწიფო უნივერსიტეტი, მეცნიერებათა და ხელოვნების ფაკულტეტი).
დრო: 25 მაისი, 19:00
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32
დასწრება თავისუფალია.

საჯარო ლექცია/დისკუსია: რელიგიური მორალი ლიტერატურისა და სამართლის წინააღმდეგ
2018-05-25 19:00
25 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში ილიაუნის სამართლის სკოლის ადამიანის უფლებათა მიმართულება ამერიკის შეერთებული შტატების განვითარების სააგენტო (USAID)-ს მიერ დაფინანსებულ პროგრამასთან „კანონის უზენაესობის მხარდაჭერა საქართველოში“ (USAID/PROLoG) თანამშრომლობით, რომელსაც ახორციელებს აღმოსავლეთ-დასავლეთის მართვის ინსტიტუტი, მართავენ საჯარო ლექცია/დისკუსიას თემაზე: რელიგიური მორალი ლიტერატურისა და სამართლის წინააღმდეგ.
ლექციას წაიკითხავს ილიას სახელმწიფო უნივერსიტეტის პროფესორი, მწერალი ლევან ბერძენიშვილი.
მომხსენებელი ისაუბრებს გამოხატვის თავისუფლებისა და რელიგიური მორალის დაპირისპირებაზე. მსოფლიო ლიტერატურის პირველი დიდი შედევრების – „გილგამეშის“ „ილიადის“, „ოდისეის“, ესქილესეული „მიჯაჭვული პრომეთევსის“ მაგალითებზე.
ამ დაპირისპირების შუქზე განხილული იქნებიან პერსონაჟები: გილგამეში და ენქიდუ, ღმერთების დაჭრა „ილიადაში“ დიომედესის მიერ. აგრეთვე პრომეთევსის და ზევსის კამათი ღმერთებისა და ადამიანების დანიშნულებაზე, პრომეთევსი როგორც რელიგიური დისიდენტი, რომელიც გამოხატვისათვის ისჯება.
დისკუსიის მოდერატორი:
თამარ გურჩიანი, ილიას სახელმწიფო უნივერსიტეტის სამართლის სკოლის ასოცირებული პროფესორი, ადამიანის უფლებათა მიმართულების ხელმძღვანელი.
დრო: 25 მაისი, 19:00 საათი
ადგილმდებარეობა: A101 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „ძველი კონსტიტუცია ახალი შინაარსით – გამოწვევები საქართველოსა და ნორვეგიაში“
2018-05-25 10:30
25 მაისს, 10:30 საათზე, ილიას სახელმწიფო უნივერსიტეტის A 101 აუდიტორიაში ქართულ-ნორვეგიული კანონის უზენაესობის ასოციაცია ილიას სახელმწიფო უნივერსიტეტის სამართლის სკოლასთან არსებული კონსტიტუციური კვლევების ცენტრთან თანამშრომლობით გამართავს საერთაშორისო კონფერენციას თემაზე: „ძველი კონსტიტუცია ახალი შინაარსით – გამოწვევები საქართველოსა და ნორვეგიაში”.
კონფერენციის მიზანია საჯარო განხილვებისთვის საერთო პლატფორმის შექმნა, სადაც დაინტერესებული მხარეები შედარებითი ანალიზის გზით შეძლებენ, უკეთესად გაიგონ კანონის უზენაესობის გამოწვევები საქართველოსა და ნორვეგიაში. ამასთან კონფერენცია მიზნად ისახავს ქართველ და ნორვეგიელ იურისტებს შორის პროფესიული კონტაქტების დამყარებასა და შემდგომ განვითარებას.
მომხსენებლები:

გიორგი გიორგაძე – ქართულ-ნორვეგიული კანონის უზენაესობის ასოციაცია
გიორგი მელაძე – ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრი
ირაკლი ფორჩხიძე – ილიას სახელმწიფო უნივერსიტეტის სამართლის სკოლის დეკანი
ბარდი ვარსვენდსენი – ნორვეგიის ელჩი აზერბაიჯანსა და საქართველოში
აზინ ტაჯდინი – სამართლის დოქტორი, გაეროს ადამიანის უფლებების უმაღლესი კომისრის ოფისი – სპეციალური პროცედურების განყოფილება
გიორგი პაპუაშვილი – ილიას სახელმწიფო უნივერსიტეტის პროფესორი
ანდერს ლოვლი – ასოცირებული პროფესორი, საჯარო და საერთაშორისო სამართლის დეპარტამენტი, ოსლოს უნივერსიტეტი
ნიკოლაი ნილანდი – სამართლის დოქტორი, კოლეგის უნივერსიტეტი სამხრეთ-აღმოსავლეთ ნორვეგია
დავით დარჩიაშვილი – ილიას სახელმწიფო უნივერსიტეტის პროფესორი
ბარდ ტუსე – ოსლოს უნივერსიტეტი მკვლევარი
გიორგი მშვენიერაძე – საქართველოს დემოკრატიული ინიციატივა
გიორგი ჩიტიძე – ფონდი „ღია საზოგადოება – საქართველო“
კონსტანტინე ვარძელაშვილი – ილიას სახელმწიფო უნივერსიტეტის პროფესორი

კონფერენცია რამდენიმე სესიად გაიმართება და მომხსენებლები ისაუბრებენ შემდეგ თემებზე:
კონსტიტუციის შექმნის პროცესი/გამოწვევები: საერთაშორისო ადამიანის უფლებები, როგორც კონსტიტუციის გადასინჯვის სტანდარტი; კონსტიტუციის მიღების პროცესი – გამოწვევები საქართველოსთვის 1921, 1995 და 2018 წწ; კონსტიტუციური რეფორმა, შთაგონებული ადამიანის უფლებათა საერთაშორისო ხელშეკრულებებით – შეზღუდვები და გამოწვევები; კონსტიტუცია და შეიარაღებული ძალების გამოყენება; სახელმწიფო უშიშროება, კონსტიტუციური რეგულირება;
სამოქალაქო უფლებები, მიმდინარე დებატი და გამოწვევები: კონსტიტუცია და გამოხატვის თავისუფლება/გამოხატვის თავისუფლების ისტორია სკანდინავიურ ქვეყნებში; გამოხატვის თავისუფლება საქართველოს საერთო სასამართლოებში; გამოხატვის თავისუფლება და გაუმჟღავნებლობის ვალდებულება; კონსტიტუცია და რელიგია/სამოთხესა და ჯოჯოხეთს შორის: კონსტიტუციური სეკულარიზმისკენ; რელიგიის მუხლი ახალ კონსტიტუციაში.
მოდერატორები:
გიორგი გიორგაძე – ქართულ-ნორვეგიული კანონის უზენაესობის ასოციაცია
გიორგი მელაძე – ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრი
სამუშაო ენა: ქართული (თარგმანი უზრუნველყოფილი იქნება)
დრო: 25 მაისი, 10:30 სთ.
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ ენრიკე სობეხანოს საჯარო ლექცია “Images/Thoughts”
2018-05-24 19:00
24 მაისს, 19:00 საათზე, ილიას სახელმწიფო უნივერსიტეტის B 201 აუდიტორიაში გაიმართება პროფ. ენრიკე სობეხანოს საჯარო ლექცია “Images/Thoughts”.
ლექციის თემაა არქიტექტურული ბიურო Nieto Sobejano Arquitectos-ის არქიტექტურული პროექტების, კონცეფციაზე მუშაობის, შესრულების მეთოდოლოგიის გარჩევა და თანამედროვე არქიტექტურის როლი ისტორიულ გარემოში.
Nieto Sobejano Arquitectos დაარსდა 1985 წელს ფუენსანტა ნიეტოსა (M. Arch 83) და ენრიკე სობეხანოს (M. Arch 83) მიერ. დღეს მათ ოფისები აქვთ მადრიდსა და ბერლინში.
გარდა ხშირი პუბლიკაციებისა ინტერნაციონალურ არქიტექტურულ ჟურნალებსა და წიგნებში, არქიტექტურული ბიუროს ნამუშევრები 2000, 2002, 2006 და 2012 წლებში გამოფენილი იყო ვენეციის ბიენალეზე, 2006 წელს – ნიუ იორკის თანამედროვე ხელოვნების მუზეუმში (MoMA), 2008-ში – გრაცის ხელოვნების სახლში (Kunsthaus Graz) და 2014 წელს – ბოლონიაში MAST Foundation-ის ფარგლებში.
ბევრ სხვა ჯილდოსთან ერთად აღსანიშნავია 2007 წელს მიღებული ნაციონალური ჯილდო ისტორიული მემკვიდრეობის კონსერვაციისა და რეკონსტრუქციის დარგში. 2010 წელს გერმანიის არქიტექტორთა კავშირის (BDA) მიერ გაცემული ნიკეს პრიზი (Nike Prize), ასევე აგა ხან-ის არქიტექტურული პრემია (Aga Khan Award for Architecture) (2010), პირანესის პრიზი (Piranesi Prix de Rome) (2012), AIA-ს საპატიო წევრობა, (2015) და ალვარო ალტოს მედალი (2015).
მნიშვნელოვანი პროექტებია: მადინას ალ ზაჰრას მუზეუმი, მორიცბურგის მუზეუმი, სან ტელმოს მუზეუმი, სარაგოსას კონგრესის ცენტრი, ქალაქ გრაცში იოანეუმის განვრცობის პროექტი და კორდობას თანამედროვე ხელოვნების ცენტრი.
კომპანია ამ ეტაპზე მუშაობს პროექტებზე გერმანიაში, ესპანეთში, ესტონეთში, მაროკოში, ჩინეთსა და გაერთიანებულ სამეფოში. ბოლო დროს ბიუროს საქმიანობასთან დაკავშირებით გამოქვეყნდა ორი ცნობილი მონოგრაფია: “Nieto Sobejano. Memory and Invention”(Hatje Cantz Verlag. Ostfildern, Gemrany 2013) და “Fuensanta Nieto, Enrique Sobejano. Architetture” (Mondadori Electa Spa. Milano Italy 2014).
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 24 მაისი, 19:00 საათი
ადგილმდებარეობა: B201 აუდიტორია(ი.ჭავჭავაძისგამზ.N32), ილიასსახელმწიფოუნივერსიტეტი
დასწრება თავისუფალია

პროფესორ ენრიკე სობეხანოს საჯარო ლექცია “Images/Thougths”
2018-05-24 19:00
24 მაისს, 19:00 საათზე, ილიასსსახელმწიფო უნივერსიტეტის B 201 აუდიტორიაში გაიმართება პროფ. ენრიკე სობეხანოს საჯარო ლექცია “Images/Thougths”.
ლექციის თემაა არქიტექტურული ბიურო Nieto Sobejano Arquitectos-ის არქიტექტურული პროექტების, კონცეფციაზე მუშაობის, შესრულების მეთოდოლოგიის გარჩევა და თანამედროვე არქიტექტურის როლი ისტორიულ გარემოში.
Nieto Sobejano Arquitectos დაარსდა 1985 წელს ფუენსანტა ნიეტოსა (M. Arch 83) და ენრიკე სობეხანოს (M. Arch 83) მიერ. დღეს მათ ოფისები აქვთ მადრიდსა და ბერლინში.
გარდა ხშირი პუბლიკაციებისა ინტერნაციონალურ არქიტექტურულ ჟურნალებსა და წიგნებში, არქიტექტურული ბიუროს ნამუშევრები 2000, 2002, 2006 და 2012 წლებში გამოფენილი იყო ვენეციის ბიენალეზე, 2006 წელს – ნიუ იორკის თანამედროვე ხელოვნების მუზეუმში (MoMA), 2008-ში – გრაცის ხელოვნების სახლში (Kunsthaus Graz) და 2014 წელს – ბოლონიაში MAST Foundation-ის ფარგლებში.
ბევრ სხვა ჯილდოსთან ერთად აღსანიშნავია 2007 წელს მიღებული ნაციონალური ჯილდო ისტორიული მემკვიდრეობის კონსერვაციისა და რეკონსტრუქციის დარგში. 2010 წელს გერმანიის არქიტექტორთა კავშირის (BDA) მიერ გაცემული ნიკეს პრიზი (Nike Prize), ასევე აგა ხან-ის არქიტექტურული პრემია (Aga Khan Award for Architecture) (2010), პირანესის პრიზი (Piranesi Prix de Rome) (2012), AIA-ს საპატიო წევრობა, (2015) და ალვარო ალტოს მედალი (2015).
მნიშვნელოვანი პროექტებია: მადინას ალ ზაჰრას მუზეუმი, მორიცბურგის მუზეუმი, სან ტელმოს მუზეუმი, სარაგოსას კონგრესის ცენტრი, ქალაქ გრაცში იოანეუმის განვრცობის პროექტი და კორდობას თანამედროვე ხელოვნების ცენტრი.
კომპანია ამ ეტაპზე მუშაობს პროექტებზე გერმანიაში, ესპანეთში, ესტონეთში, მაროკოში, ჩინეთსა და გაერთიანებულ სამეფოში. ბოლო დროს ბიუროს საქმიანობასთან დაკავშირებით გამოქვეყნდა ორი ცნობილი მონოგრაფია: “Nieto Sobejano. Memory and Invention”(Hatje Cantz Verlag. Ostfildern, Gemrany 2013) და “Fuensanta Nieto, Enrique Sobejano. Architetture” (Mondadori Electa Spa. Milano Italy 2014).
სამუშაო ენა: ინგლისური
დრო: 24 მაისი, 19:00 საათი
ადგილმდებარეობა: B201 აუდიტორია (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია

„ნაიგრიში“ ქართულ პოლიტიკაში – ცოტა რამ მიტინგების დრამატურგიაზე
2018-05-24 18:30
24 მაისს, 18:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით მწერალ და რეჟისორ გურამ მაცხონაშვილთან შეხვედრაზე. გურამ მაცხონაშვილის სადებიუტო რომანი „გლდანი [შეუძლებელი რომანი]“ 2017 წელს გამომცემლობამ „წიგნები ბათუმში“ გამოსცა.
ქართულ პოლიტიკურ სცენას არაერთი მძაფრი გამოსვლა, ნოყიერი ტექსტი და დასამახსოვრებელი პერსონაჟი ახსოვს. მათან ზოგი დამაჯერებელი, ზოგიც – ნაკლებად. პერსონაჟები იცვლიდნენ ადგილს, გადაჯგუფდებოდნენ, ტოვებდნენ, უბრუნდებოდნენ და ღალატობდნენ.
1990-იანი წლების სამამულო პოლიტიკა, პირდაპირი მნიშვნელობით, ქუჩაში იწარმოებოდა. მიკროფონები და რუპორები ისროდნენ ხმამაღალ სიტყვებს, ბადებდნენ ვნებას. ბადებდნენ და გადასცემდენ. და დაფრინავდნენ ეს სიტყვები ჰაერში ტყვიების გვერდით, სერავდნენ რუსთაველის პროსპექტის ცას. მიტინგზე ნათქვამი სიტყვა ჩვენს სინამდვილეში ჩამოყალიბდა როგორც მხატვრული ლიტერატურის ერთ-ერთი გვარი. ერთი ეგ იყო, ეს თეატრალიზებული სანახაობები სულ უფრო იმეორებდნენ წინას და თავისთავს, მისი ხაზი გამრუდდა და, ბერძნული დრამისგან განსხვავებით, არასდროს სწყალობდა ესთეტიკას, ბოლომდე საკულტო სანახაობად დარჩა. დღემდე უცვლელია სცენა – პარლამენტის შენობა, თბილისის „დიონისეს თეატრი“.
დრო: 24 მაისი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ADS Georgia - -ის კვირეული – მეორე შეხვედრა
2018-05-24 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
24 მაისს-ის კვირეულის ფარგლებში გაიმართება მეორე შეხვედრა სააგენტოს წარმომადგენლებთან.
2014 წელს დაარსდა ციფრული მარკეტინგული სარეკლამო სააგენტო სახელით „360 გრადუსი“. კომპანიამ 2016 წელს გაიარა რებრენდინგი და დაერქვა. კომპანია წარმოადგენს Google-ის პარტნიორს ყველა სერტიფიცირებად სერვისებში. კომპანიის ძირითადი მომსახურებებია: ციფრული მარკეტინგი და კრეატიული კამპანიების სრული ციკლის დაგეგმარება და შესრულება.-ის გუნდი 25 ადამიანისგან შედგება.
სააგენტოს განხორციელებული კამპანიები:

საპირველაპრილო ხუმრობა
Crosty
სოკარ ნანო
გაატარე
#შენიგზა

24 მაისს სტუდენტებს შეხვდება დავით ქომეთიანი, რომლებიც ისაუბრებს თემაზე:
რატომ Google-ის სარეკლამო პლატფორმა?

საძიებო სისტემის ოპტიმიზაცია (SEO)

Onpage SEO
Offpage SEO
Google AdWords
Paid Search
Display
Mobile
Video
Shopping

დრო: 24 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

INSPIRE ME – შეხვედრა სტარტაპ SCOOT SCOOT -ის წარმომადგენლებთან
2018-05-23 19:00
23 მაისს, 19:00 საათზე, ილიას სახელმწიფო უნოივერსიტეტის E 207 აუდიტორიაში გაიმართება ქართული სტარტაპ SCOOT SCOOT -ის წარმომადგენლებთან შეხვედრა.
ილიას სახელმწიფო უნივერსიტეტში არსებული პრე-აქსელერატორ ზუმაუთის ორგანიზებით ტარდება შეხვედრათა ციკლი Inspire Me. სტარტაპ საქმიანობა გარკვეულ რისკებთან არის დაკავშირებული, ბევრ დამწყებ სტარტაპერს სწორედ ბიძგის მიცემა და პირველი ნაბიჯების გადადგმაში დახმარება სჭირდება, შემდგომ დამოუკიდებლად რომ შესძლოს თამამად გარისკვა.
Inspire Me პროგრამა კი სწორედ ამგვარი ბიძგის მიმცემი საშუალებაა დამწყები სტარტაპერებისთვის, რადგან შეხვედრათა ფორმატი მთლიანად დაფუძნებულია პრაქტიკულ და პრობლემებზე ორიენტირებულ საკითხებზე. გამომდინარე იქიდან, რომ შეხვედრებზე ვიწვევთ უკვე შემდგარ და წარმატებულ სტარტაპერებს, მსმენელებს საშუალება ეძლევათ, მიიღონ ყველა სასურველ კითხვაზე ამომწურავი პასუხი და წარმატებული სტარტაპერების შთაგონებით იყვნენ შემდეგი წარმატების მაგალითები.
ინფორმაცია მომხსნებელი სტარტაპის შესახებ:
https://www.tbcbusiness.ge/ka/business/startaperi/
დრო: 23 მაისი, 19:00 საათი
ადგილმდებარეობა: E 207 (ჩოლოყაშვილის გამზ N3/5) ილიას სახელმწიფო უნივერსიტეტი
დასწრება თავისუფალია.

ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია
2018-05-21 19:00
საქართველოს პირველი რესპუბლიკის დაარსებიდან 100 წლის იუბილესთან დაკავშირებით 21 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია.
ვებგვერდის შესახებ
ქშწკგ პროსოპოგრაფიული ბაზის ვებგვერდი http://society.iliauni.edu.ge/ ილიას სახელმწიფო უნივერსიტეტის ლინგვისტურ კვლევათა ინსტიტუტის მიერ შეიქმნა.
ვებგვერდი გაძლევთ შესაძლებლობას, გაეცნოთ საინტერესო და აქამდე უცნობ ისტორიებს, დაათვალიეროთ თემატური ფოტომასალა პირველწყაროებიდან და იკვლიოთ:

ქშწკგ საზოგადოების მიერ დაარსებული საგანმანათლებლო და საზოგადოებრივი ორგანიზაციები – სკოლა, ბიბლიოთეკა, გამომცემლობა, მუზეუმი, დარგობრივ-პროფესიული გაერთიანებები, საქველმოქმედო ფონდები და მათ მიერ ორგანიზებული ღონისძიებები: http://society.iliauni.edu.ge/visualisation
ავთენტურ მონაცემებზე დაყრდნობით გაეცნოთ ორგანიზაციის წევრებს საზოგადოების

ქართული და უცხოური განყოფილებების მიხედვით http://society.iliauni.edu.ge/organization
სტრუქტურული ერთეულების მიხედვით http://society.iliauni.edu.ge/socity

გაეცნოთ ევროპული განათლების, როგორც საერთო-საყოველთაო იდეის დღემდე უცნობ ისტორიებს, ევროპული სტიპენდიების მეცენატებს დავით სარაჯიშვილით დაწყებული ერთი ურემი კომბოსტოს შემწირველით დამთავრებული http://society.iliauni.edu.ge/persons/article/4976

დრო: 21 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32
დასწრება თავისუფალია.

დოქტორ გიორგი ხარებავას საჯარო ლექცია „გენური ტესტირება, მისი როლი კლინიკურ დიაგნოსტიკისა და პერსონიზირებული მედიცინის განვითარებაში“
2018-05-21 18:00
21 მაისს, 18 საათზე, ილიას სახელმწიფო უნივერსიტეტის G106 აუდიტორიაში გაიმართება კომპანია „ალელის“ სამეცნიერო დირექტორის, ქართულ-ამერიკული უნივერსიტეტის ასოცირებული პროფესორის, ბიოლოგიურ მეცნიერებათა დოქტორ გიორგი ხარებავას საჯარო ლექცია თემაზე „გენური ტესტირება, მისი როლი კლინიკურ დიაგნოსტიკისა და პერსონიზირებული მედიცინის განვითარებაში“.
მომხსენებელი შეეხება გენეტიკური დიაგნოსტიკის მნიშვნელობას, ტექნოლოგიებისა და მსოფლიოში მათი განვითარების მიმოხილვას. ლექციაზე მოყვანილი იქნება სხვადასხვა მიმართულების მაგალითები და გენეტიკური ტესტირების შედეგად გაუმჯობესებული ინფორმირებულობა და კლინიკური გამოსავლები.
მომხსენებლის შესახებ
გიორგი ხარებავა არის ბიოქიმიის მეცნიერებათა დოქტორი მოლეკულური და უჯრედული ნეირობიოლოგი 19 წლის გამოცდილებით ტრანსლაციურ ბიოსამედიცინო მეცნიერებებში. მისი ძირითადი საქმიანობა მოიცავდა ცენტრალური ნერვული სისტემის ტრავმული დაზიანების ექსპერიმენტულ კვლევას მოლეკულურ და უჯრედულ დონეზე. შესრულებული აქვს რიგი კვლევები ნერვული სისტემის განვითარების, ნეიროდეგენერაციის, ნეიროტრამვის, ანთებითი პროცესების, ღვიძლის დისფუნქციების, ონკოლოგიური და სხვა დაავადებების გამომწვევი უჯრედული სიგნალგადაცემისა და გენების ექსპრესიის ცვლილებების გამოსავლენად. 22 პუბლიკაციის და 10 საკონფერენციო მოხსენების ავტორია.
2004 წლიდან გიორგი ხარებავა მუშაობდა ქალაქ ლუივილის უნივერსიტეტითან არსებულ სიბერის მოლეკულური მექანიზმების შემსწავლელ მულტიპროფილურ კვლევით ცენტრში, კენტაკის ხერხემლის დაზიანების კვლევის ცენტრში, მერილანდის უნივერსტეტთან ორგანიზებული შოკის, ტრამვისა და ანესთეზიოლოგიის კვლევის ცენტრში, ასევე აშშ-ის ჯანდაცვის ნაციონალური ინსტიტუტებში. კერძოდ, ალკოჰოლის თავის ტვინის უჯრედებზე გავლენის შემსწავლელ ლაბორატორიაში.
მიღებული აქვს სხვადასხვა სამეცნიერო პრიზი, მათ შორის: ჯილდო გამორჩეული კვლევებისათვის, ნაციონალური ჯანდაცვის ინსტიტუტები (NIH, FARE AWARD); ჰენრი ჯეკსონის სახელობის სამხედრო მედიცინის ფონდის პრიზი და სტიპენდია (HJF); ჯილდო გამორჩეული კვლევებისათვის,ნეირომეცნიერების საზოგადოება (SfN); ინგლისის სამეფო საზოგადოებისა და ჩრდილოატლანტიკური ალიანსის სტიპენდია (RS/NATO); საქართველოს მეცნიერებისა და ტექნოლოგიების დეპარტამენტის სტიპენდია.
2017 წელს გიორგი ხარებავამ მონაწილეობა მიიღო გენეტიკური ტესტირების კომპანია „ალელის“ დაფუძნებაში. ამჟამად მისი სამეცნიერო მიმართულების ხელმძღვანელია.
დრო: 21 მაისი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

სიმპოზიუმი ''Visions in Exchange – transformation processes in Georgia and Germany'
2018-05-21 16:44
23 მაისს, 19:00 საათზე, გოეთეს ინსტუტუტში გაიმართება სიმპოზიუმი (შეხვედრა) სახელწოდებით ”Visions in Exchange – transformation processes in Georgia and Germany”.
2017 წლის შემოდგომის სემესტრიდან ილიას სახელმწიფო უნივერსიტეტის არქიტექტურის პროგრამა ბრაუშვაიგის ტექნიკურ უნივერსიტეტი (TU Braunschweig), მდგრადი ურბანიზმის ინსტიტუტთან (Institute of Sustainable Urbanism) ერთად ახორციელებს ერთობლივ პროექტს „Future Revisited!“. პროექტის მიზანია, ქართველმა და გერმანელმა სტუდენტებმა შეისწავლონ მეორე მსოფლიო ომის შემდგომი პერიოდის საცხოვრებელი დასახლებები, მათი ისტორია, განვითარების ეტაპები და თავისებურებები. შემდეგ კი შექმნან მომავალის განვითარების კონცეპტუალური პროექტი. სწორედ ამ პროექტის ფარგლებში იმართება შეხვედრა, რომელზეც ბრაუნშვაიგის ტექნიკურის უნივერსიტეტის ლექტორები დიანა ფელბერი და ალკისტის თომიდიუსი ისაუბრებენ თავიანთ ამჟამინდელ კვლევით საქმიანობაზე. მაგისტრანტები კი წარადგენენ სამაგისტრო ნაშრომს, რომელიც ეხება საბურთალოს რაიონს. სტუდენტები ასევე წარადგენენ მათ მიერ თბილისში არსებულ საცხოვრებელ დასახლებებსა და საბჭოთა ეპოქის შენობებზე მოძიებულ მასალას. შეხვედრის პირველი ნაწილის ბოლოს კი თბილისის არქიტექტურული ბიენალეს ჯგუფი ისაუბრებს დაგეგმილი ღონისძიების შესახებ.
შეხვედრის მეორე ნაწილში განხილული იქნება არსებული საცხოვრებელი დასახლების მოდერნიზაციის პრობლემები. აგრეთვე საბჭოთა დროის მნიშვნელოვანი ნაგებობების დაცვისა და შენარჩუნების საკითხები/პრობლემები.
დრო: 23 მაისი, 19:00 საათი
ადგილმდებარეობა: გოეთეს ინსტიტუტი (ზანდუკელის N16)
დასწრება თავისუფალია.

ADS Georgia - -ის კვირეული – პირველი შეხვედრა
2018-05-21 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
21 და 24 მაისს-ის კვირეულის ფარგლებში გაიმართება შეხვედრები სააგენტოს წარმომადგენლებთან.
2014 წელს დაარსდა ციფრული მარკეტინგული სარეკლამო სააგენტო სახელით „360 გრადუსი“. კომპანიამ 2016 წელს გაიარა რებრენდინგი და დაერქვა. კომპანია წარმოადგენს Google-ის პარტნიორს ყველა სერტიფიცირებად სერვისებში. კომპანიის ძირითადი მომსახურებებია: ციფრული მარკეტინგი და კრეატიული კამპანიების სრული ციკლის დაგეგმარება და შესრულება.-ის გუნდი 25 ადამიანისგან შედგება.
სააგენტოს განხორციელებული კამპანიები:

საპირველაპრილო ხუმრობა
Crosty
სოკარ ნანო
გაატარე
#შენიგზა

21 მაისს სტუდენტებს შეხვდება გიორგი ბერეჩიკიძე, რომელიც ისაუბრებს თემაზე:
ციფრული მარკეტინგული კამპანიების სტრატეგია, დაგეგმვა და ანალიზი:

სიტუაციის (ბაზრის, კონკურენტების, მომხმარებლების) ანალიზი
მიზნების ჩამოყალიბება
სტრატეგიის ფორმირება
კამპანიისთვის გამოყენებული ტაქტიკები – ციფრული მარკეტინგული არხები და პლატფორმები
კამპანიის განხორციელება
კონტროლი – კამპანიის მონიტორინგი, გაზომვა და ცვლილებები და განახლებები.

დრო: 21 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

LECTURA DANTIS /დანტეს წაკითხვა – ოცდამეერთე ქება
2018-05-18 19:00
18 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ ოცდამეერთე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 18 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: ბესო პაპასქუას რომანის „ფოსტალიონი“ პრეზენტაცია
2018-05-17 19:30
17 მაისს, 19:30 საათზე, ილიაუნის წიგნის სახლ „ლიგამუსში“ ილიაუნის ლიტერატურული კლუბი და ბაკურ სულაკაურის გამომცემლობა გეპატიჟებათ დებიუტანტი ავტორის ბესო პაპასქუას რომანის „ფოსტალიონი“ პრეზენტაციაზე.
წიგნს ავტორი წარადგენს.
…დაკარგვას მხოლოდ მაშინ აქვს აზრი, თუ ვინმე გეძებს. სხვა შემთხვევაში, ჯობია, თვითონვე მოიფიქრო უკან დასაბრუნებელი ორიგინალური მარშრუტი…
შეიძლება ითქვას, რომ ბესო პაპასქუას „ფოსტალიონი“ ზღვიდან გამორიყული რომანია, რომელიც მოგვითხრობს ორ პუნქტს – A-სა და B-ს შორის არსებულ უცნაურ კავშირზე. მათ შორის მედიატორის ფუნქციას ასრულებს ფოსტალიონი, რომელიც ამბავში საიდუმლო მისიით ერთვება. ის კუნძულზე მცხოვრებ ადრესატს აიძულებს, წაიკითხოს ზღვიდან გამორიყულ ბოთლებში ნაპოვნი წერილები, რათა დაადგინოს მათი დაკარგული ავტორის ადგილსამყოფელი. ამ უცნაური ძიების მარშრუტი თანდათან სულ უფრო საიდუმლოებით მოცული ხდება…
ბესო პაპასქუა სოხუმში დაიბადა. ამჟამად პედაგოგია და ჯავახეთში, ნინოწმინდის სკოლაში, ქართულ ენასა და ლიტერატურას ასწავლის. „ფოსტალიონი“ მისი მეორე მცირე რომანია.
დრო: 17 მაისი,19:30 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა ავსტრიული PEN-კლუბის პრეზიდენტთან, ჰელმუტ ნიდერლესთან
2018-05-17 17:00
17 მაისს, 17:00 საათზე, ილიას სახელმწიფო უნივერსიტეტის S507 აუდიტორიაში გაიმართება შეხვედრა ავსტრიული PEN-კლუბის პრეზიდენტთან, ავსტრიელ პროზაიკოსსა და პოეტთან, ჰელმუტ ნიდერლესთან.
მოდერატორი: პროფესორი მანანა პაიჭაძე
სამუშაო ენები: გერმანული და ქართული
დრო: 17 მაისი, 17:00 საათი
ადგილმდებარეობა: S507 აუდიტორია (გ. წერეთლის ქ. N3), ილიას სახელმწიფო უნივერსიტეტის ავსტრიული კულტურის ცენტრი
დასწრება თავისუფალია.

პროფესორ ვენდი სმიტის საჯარო ლექციათა ციკლი
2018-05-17 16:48
ილიას სახელმწიფო უნივერსიტეტის პროფესორი თამარ მახარობლიძე თანამშრომლობს სან ბერნანდინოს უნივერსიტეტის პროფესორთან ვენდი სმიტთან, რომელიც 17 მაისიდან 15 ივნისამდე E 201 აუდიტორიაში ხუთშაბათობით, 18.00 საათზე, ჩაატარებს ლექციებს ლინგვისტებისათვის:„კვლევის დიზაინი და მეთოდოლოგია“.
სამუშაო ენა: ინგლისური
დრო: 17, 24, 31 მაისი 7, 14 ივნისი, 18:00 საათი
ადგილმდებარეობა: E 201 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ADS Georgia - Saatchi & Saatchi-ის კვირეული - მეორე შეხვედრა
2018-05-17 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
Saatchi & Saatchi-ის კვირეულის ფარგლებშI მეორე შეხვედრა გაიმართება 17 მაისს. სტუდენტებს შეხვდებიან სააგენტოს მმართველი დირექტორი რუსო გიგინეიშვილი და კრეატიული დირექტორი გვანცა დათუაშვილი. მომხსენებლები ისაუბრებენ შემდეგ თემებზე:

პოზიციონირება
ბრენდების ომი
Hijacking Campaigns
რას უნდა ველოდოთ რეკლამისგან მომავალში

დრო: 17 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

დოქტორ დიანა რუბიო კალეროს საჯარო ლექცია „საჯარო და კორპორატიული პროტოკოლი და ეტიკეტი“
2018-05-17 13:00
17 მაისს, 13:00 სთ-ზე, ილიას სახელმწიფო უნივერსიტეტის წიგნის სახლში „ლიგამუსში“ საკომუნიკაციო მეცნიერებათა დოქტორი დიანა რუბიო კალერო გამართავს საჯარო ლექციას თემაზე: „საჯარო და კორპორატიული პროტოკოლი და ეტიკეტი“.
მომხსენებლის შესახებ
დიანა რუბიო კალერო არის საკომუნიკაციო მეცნიერებათა დოქტორი, პოლიტიკურ მეცნიერებათა ბაკალავრი, მაგისტრი ღონისძიების მოწყობასა და დაგეგმარებაში, მაგისტრი საკომუნიკაციო ინოვაციებში, ასევე ფლობს მაგისტრის ხარისხს პოლიტიკურ კომუნიკაციაში.
იგი 2017 წლის ”Napolitan Victory Award”-ის გამარჯვებულია ნომინაციაში „წლის ყველაზე გავლენიანი ქალი პროტოკოლსა და პოლიტიკურ კომუნიკაციაში“. 2015 წლის Victory Award-ის გამარჯვებული ნომინაციაში „წლის საუკეთესო აკადემიური მკვლევარი“ ნაშრომისთვის „პროტოკოლის მნიშვნელობა პოლიტიკურ პარტიებში“. დიანა რუბიო კალერო თანაავტორია წიგნისა „პროტოკოლის აუცილებლობა მოლაპარაკებებში“; კონსულტაციას უწევს ესპანეთის რამდენიმე მოწინავე პარტიას პოლიტიკურ ურთიერთობებსა და პროტოკოლში. აქვს საჯარო გამოსვლების მრავალწლიანი გამოცდილება ესპანეთში, ლათინური ამერიკის სხვადასხვა ქვეყანაში, ასევე ამერიკის შეერთებულ შტატებში, ორგანიზატორია საუდის არაბეთის ერთ-ერთი ყველაზე მაშტაბური ღონისძიებისა. თანამშრომლობდა HBO პოლიტიკური სერიალების ავტორებთან. თანაავტორია წიგნისა „პოლიტიკა სერიალებში“, რომელშიც საუბარია ამ სერიალებში (Homeland, Hous of Cards, Scandal…) გამოყენებულ პროტოკოლისა და ეტიკეტის რეალობასთან კავშირზე.
სამუშაო ენა: ესპანური და ინგლისური (თანმიმდევრული ქართული თარგმანით)
დრო: 17 მაისი, 13:00 საათი
ადგილმდებარეობა: წიგნის სახლი „ლიგამუსი“ ( ი. ჭავ
დასწრება თავისუფალია.

ვიქტორ ეროფეევი ილიაუნის ლიტერატურულ კლუბში
2018-05-15 19:30
15 მაისს, 19:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ ლიტერატურული კლუბი გეპატიჟებათ მწერალ ვიქტორ ეროფეევთან შეხვედრაზე. ავტორი თბილისს საქართველოს მწერალთა სახლის მოწვევით და ილიაუნის მხარდაჭერით თბილისის IV საერთაშორისო ლიტერატურის ფესტივალის ფარგლებში ესტუმრება.
ვიქტორ ეროფეევის შესახებ
რუსი მწერალი და ლიტერატურის კრიტიკოსი დაიბადა მოსკოვში 1947 წელს. 1992 წელს მიღებული აქვს ნაბოკოვის სახელობის პრემია. 2006 წელს გახდა „ხელოვნებისა და სიტყვის ფრანგული ორდენის“, ხოლო 2013 წელს – საფრანგეთის ღირსების ორდენის წევრი. ეროფეევის რედაქტორობით გამოიცა უმნიშვნელოვანესი ნარკვევი რუსული ლიტერატურის შესახებ „The Penguin Book of New Russian Writing“. არის ავტორი წიგნებისა: „ცხოვრება იდიოტთან“ (1980), „რუსი ლამაზმანი“ (1982), „რუსული სულის ენციკლოპედია“ (1999), „კარგი სტალინი“ (2004) და სხვ. წლების განმავლობაში ლიტერატურულ არხ „კულტურაზე“ მიჰყავდა გადაცემა „აპოკრიფი“.
ვიქტორ ეროფეევის წიგნი „კარგი სტალინი“ ანზორ აბჟანდაძემ თარგმნა და გამომცემლობა „ინტელექტმა“ გამოსცა.
ვიქტორ ეროფეევთან შეხვედრას მოდერაციას ილიაუნის პროფესორი, ფილოლოგი ბელა წიფურია გაუწევს, შეხვედრის მოწვეული სტუმარი მწერალი დათო ტურაშვილი იქნება.
სამუშაო ენა: რუსული (უზრუნველყოფილი იქნება სინქრონული თარგმანი)
დრო: 15 მაისი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „პოეზია და გრძნობის ორგანოები“
2018-05-15 19:00
15 მაისს, სამშაბათს, 19:00 საათზე, ილიას სახელმწიფო უნივერსიტეტის A101 აუდიტორიაში პოეტი რატი ამაღლობელი წაიკითხავს საჯარო ლექციას „პოეზია და გრძნობის ორგანოები“. მომხსენებელი ისაუბრებს შემდეგ საკითხებზე: გრძნობის ორგანოთა კლასიფიკაცია, მხედველობის შეგრძნება და მეტაფორა, მხედველობა და თვითაღქმა, გემო და სახე-ხატი, ლექსთწყობა – მეტრი და წონასწორობის შეგრძნება, სმენის შეგრძნებიდან მეტყველების (სიტყვის) შეგრძნებამდე, ბგერა და ფიგურა, ქართული ხალხური პოეზიის რიტმიკა და ხალხური ორნამენტები.
დრო: 15 მაისი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საქართველოს პირველი დემოკრატიული რესპუბლიკის 100 წლის იუბილე - ილიას სახელმწიფო უნივერსიტეტში დაგეგმილი ღონისძიებები
2018-05-15 14:36
➤ ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია
საქართველოს პირველი რესპუბლიკის დაარსებიდან 100 წლის იუბილესთან დაკავშირებით ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია. ქშწკგ პროსოპოგრაფიული ბაზის ვებგვერდი http://society.iliauni.edu.ge/ ილიას სახელმწიფო უნივერსიტეტის ლინგვისტურ კვლევათა ინსტიტუტის მიერ შეიქმნა.

დრო: 21 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32

ვრცელი ინფორმაცია ხელმისაწვდომია ბმულზე: https://goo.gl/hssytt

➤ სადისკუსიო შეხვედრა: „დამოუკიდებლობა მეხსიერებასა და ისტორიაში“
„ASCN ალუმნი ქსელი“ და ილიაუნის ფილოსოფოსთა სტუდენტური კლუბი გიწვევთ სადისკუსიო შეხვედრაზე: „დამოუკიდებლობა ისტორიასა და მეხსიერებაში“.

დრო: 25 მაისი, 19:00
ადგილმდებარეობა: წიგნის სახლი „ლიგამუსი“ ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/92HcDn

➤ პირველი დემოკრატიული რესპუბლიკის დაარსებიდან 100 წლისთავის იუბილე ამბროლაურში
26 მაისს ამბროლაურში ილიას სახელმწიფო უნივერსიტეტი მონაწილეობას მიიღებს საქართველოს პირველი დემოკრატიული რესპუბლიკის დაარსებიდან 100 წლის აღსანიშნავ ღონისძიებაში.
ვრცელი ინფორმაცია ხელმისაწვდომია ბმულზე: https://goo.gl/u4MBe4

➤ პროფესორ სტივენ ჯონსის შეხვედრა მკითხველთან და წიგნის პრეზენტაცია
საქართველოს დემოკრატიული რესპუბლიკის 100 წლისთავთან დაკავშირებით გაიმართება პროფესორ სტივენ ჯონსის წიგნის „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“ მეორე, განახლებული ქართული გამოცემის პრეზენტაცია.

დრო: 28 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/rqRcXv

➤ პანელური დისკუსია საქართველოს, სომხეთისა და აზერბაიჯანის დამოუკიდებლობის 100 წლისთავთან დაკავშირებით
1918 წლის 26-28 მაისს ტფილისში გამოცხადდა სამხრეთ კავკასიის სამი რესპუბლიკის: საქართველოს, სომხეთისა და აზერბაიჯანის დამოუკიდებლობა. ილიას სახელმწიფო უნივერსიტეტი გამართავს პანელურ დისკუსიას ამ მოვლენის 100 წლისთავთან დაკავშირებით. დისკუსიაში მონაწილეობას მიიღებენ საქართველოსა და სომხეთის პირველ რესპუბლიკათა ყველაზე აღიარებული სპეციალისტები: მაუნთ ჰოლიოკის კოლეჯის პროფესორი სტივენ ჯონსი და ლოს ანჯელესის კალიფორნიის უნივერსიტეტის ემერიტუს პროფესორი რიჩარდ ჰოვანესიანი.

დრო: 29 მაისი, 19:00 საათი
ადგილმდებარეობა: B201 აუდიტორია; ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/A976RZ

➤ საქართველოს პირველი რესპუბლიკის პროსოპოგრაფიული ბაზის ვებგვერდის პრეზენტაცია
ილიას სახელმწიფო უნივერსიტეტის წიგნის სახლში „ლიგამუსი“ გაიმართება საქართველოს პირველი რესპუბლიკის
პროსოპოგრაფიული ბაზისა და სოციალური კლასტერების პროექტის ვებგვერდის პრეზენტაცია. პროექტს წარადგენს კვლევითი ჯგუფი პროფ. ნინო დობორჯგინიძის ხელმძღვანელობით.

დრო: 30 მაისი, 19:00 საათი
ადგილმდებარეობა: წიგნის სახლი „ლიგამუსი“, ი.ჭავჭავაძის გამზირი N32

ვრცელი ინფორმაცია ხელმისაწვდომია ბმულზე: https://goo.gl/UWxVGD

“SPAR”-ის დასაქმების კონფერენცია ილიაუნიში
2018-05-14 17:00
14 მაისს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება კომპანია “SPAR”-ის დასაქმების კონფერენცია.
“SPAR” საერთაშორისო სუპერმარკეტების ქსელია,რომელიც საქართველოს ბაზარზე ამჟამად წარმოდგენილია 102 მაღაზიით და წლის ბოლომდე კიდევ 50 მაღაზიის გახსნას გეგმავს.
კომპანია “SPAR” სტუდენტებს სთავაზობს სწავლასთან შეთავსებული გრაფიკით მუშაობას, დაწინაურების შანსს, წვდომას კომპანიის გლობალურ ქეისებთან, საერთაშორისო დონის ტრენინგებს. ყოველივე ამის შესახებ ინფორმაციის მიღება შეგიძლიათ შეხვედრაზე.
კომპანია “SPAR” შეხვედრაზე წარმოგიდგენთ სპიკერებს შემდეგი სფეროებიდან:

მარკეტინგი
სტრატეგიული მენეჯმენტი
საოპერაციო მენეჯმენტი

მომხსენებლები სტუდენტებს გაუზიარებენ წარმატების ისტორიებს. შეხვედრა წარიმართება ინტერაქციული ფორმატით და შეგეძლებათ დასვათ სასურველი შეკითხვა.
დასაქმების კონფერენციაზე კომპანია “SPAR” წარმოგიდგენთ შემდეგ ვაკანსიებს:

მარკეტინგის სპეციალისტი
საოპერაციო მენეჯმენტის სპეციალისტი
მარკეტის ადმინისტრატორი
კონსულტანტი

დრო: 14 მაისი, 17:00 საათი.
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
ღონისძიებაზე დასწრებს მსურველებმა უნდა გაიაროთ რეგისტრაცია.

ADS Georgia - Saatchi & Saatchi-ის კვირეული - პირველი შეხვედრა
2018-05-14 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ ვინ და როგორ ქმნის მათთვის ცნობილ სარეკლამო კამპანიებს.
14 და 17 მაისს Saatchi & Saatchi-ის კვირეულის ფარგლებში გაიმართება შეხვედრები სააგენტოს წარმომადგენლებთან.
Saatchi & Saatchi გლობალური კრეატიული სააგენტოა, რომლის ისტორიაც ლონდონში 1970 წელს პატარა სტარტაპით დაიწყო. მას ახალგაზრდა, ამბიციური და ექსცენტრიული ძმები სააჩები მართავდნენ. დღეს Saatchi & Saatchi მსოფლიოს 70 ქვეყანაში 114 ოფისითაა წარმოდგენილი და რიგით მესამე, ყველაზე მსხვილი, სარეკლამო ქსელის, Publicis Groupe-ის წევრია.
Saatchi & Saatchi სრული ციკლის ინტეგრირებულ საკომუნიკაციო სააგენტოთა ქსელია. დაარსების პირველივე დღიდან მათი კრეატიული ფილოსოფია თამამ და პროვოკაციულ გადაწყვეტილებებზეა დაფუძნებული; სააგენტოს მიზანია, იპოვონ მომხმარებლის ემოციური ტრიგერები, მათზე ზემოქმედება მოახდინონ და შთაბეჭდილება დატოვონ.
Saatchi & Saatchi ცნობილი გახდა თავისი დაბალბიუჯეტიანი სოციალური კამპანიებით. ამ ტრადიციას ქართული ოფისიც აგრძელებს.
საქართველოში Saatchi & Saatchi 2011 წელს გაიხსნა და დღეს გუნდი 50-მდე ადამიანისგან შედგება.
14 მაისს სტუდენტებს შეხვდებიან ეკატერინე ებანოიძე და ზიზი ნასრიშვილი, რომლებიც ისაუბრებენ თემებზე:

არაჩვეულებრივი გამოფენა, ანუ ორიოდ სიტყვით Saatchi & Saatchi-ს შესახებ
სოციალური ქეისები – ჩვენი გამოშვება
ბრენდ ლონჩის 50 ელფერი

დრო:14 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

ტრენინგი ჰიდროლოგიური მოდელირების შესახებ
2018-05-14 09:30
2018 წლის 14-25 მაისს, 09:30 საათზე, ილიას სახელმწიფო უნივერსიტეტის I კორპუსის 204 აუდიტორიაში საერთაშორისო ექსპერტი დოქტორი იენს კიზელი ჩაატარებს ტრენინგს ჰიდროლოგიური მოდელირების შესახებ მდინარე წავკისისხევის მაგალითზე.
კომპანია „Hydroc“ და აიპ „გარემო და განვითარება“ (ED) გაერთიანებული ერების ინდუსტრიული განვითარების ორგანიზაციის (UNIDO) მხარდაჭერით ახორციელებენ პროექტს „წყალდიდობების შემარბილებელი ღონისძიებების შეფასება ქალაქ თბილისისთვის“. პროექტის ფარგლებში მიმდინარეობს მდინარე წავკისისწყლის ჰიდროლოგიური კვლევა და წყალდიდობის მოდელის შემუშავება.
დრო: 09:30 საათი
ადგილმდებარეობა: ილიას სახელმწიფო უნივერსიტეტის I კორპუსი, 204 აუდიტორია (ნუცუბიძის ქ. №77)
დასწრება თავისუფალია.

მაჯდა ტაფრა ვლაჰოვიკის საჯარო ლექცია „აქციონერები და კორპორაციული სოციალური პასუხისმგებლობა“
2018-05-11 20:00
11 მაისს, 20:00 საათზე, ილიას სახელმწიფო უნივერსიტეტის E 405 აუდიტორიაში პროფესორი მაჯდა ტაფრა ვლაჰოვიკი (გამოყენებითი მეცნიერებების უნივერსიტეტი, ბალთაზარი, ხორვატია) წაიკითხავს საჯარო ლექციას თემაზე: „აქციონერები და კორპორაციული სოციალური პასუხისმგებლობა“.
ლექციის მიზანია, სტუდენტებს უჩვენოს ურთიერთკავშირი სააქციო თეორიასა და კორპორაციულ სოციალურ პასუხისმგებლობას შორის ეთიკური გადაწყვეტილებების მიღებისას. მომხსენებელი გაგაცნობთ ცნებებს იმის საჩვენებლად, თუ ვის აქვს პირადი ინტერესი კომპანიაში და ზოგად წარმოდგენას შეგიქმნით იმასთან დაკავშირებით, თუ რა პასუხისმგებლობა აკისრია ფირმას აღნიშნული ინტერესების დაკმაყოფილებაში. ასევე განიხილავს, თუ როგორ უნდა გადაჭრან ფირმებმა ადამიანის უფლებებთან დაკავშირებული საკითხები.
მომხსენებლის შესახებ
მაჯდა ტაფრა ვლაჰოვიკი არის გამოყენებითი მეცნიერებების უნივერსიტეტის პროფესორი. მას აქვს საერთაშორისო ორგანიზაციების მართვის უმაღლეს ეშელონებში მუშაობის თხუთმეტწლიანი გამოცდილება – ორგანიზაციულ კომუნიკაციის, ურთიერთობების მართვის, საზოგადოებრივ საქმეების, განათლების, კორპორაციულ-სოციალურ პასუხისმგებლობასა და მართვის სფეროებში. ოც წელზე მეტი ხნის გამოცდილება კომუნიკაციის სფეროში, ტრეინინგსა და უნარების გაძლიერებაში; ასევე რაოდენობრივი კვლევის წარმოების გამოცდილება; პროგრამების შეფასების კომპეტენცია, გამოცდილება ფანდრაიზინგსა და მდგრადობის ანგარიშგებაში.
ამჟამად ასწავლის ბიზნესეთიკასა და კორპორაციულ სოციალურ პასუხისმგებლობას, ბიზნეს და კორპორაციულ კომუნიკაციას, კრიზისის მართვას.
სამუშაო ენა: ინგლისური
დრო: 11 მაისი, 20:00 საათი
ადგილმდებარეობა: E 405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – მეოცე ქება
2018-05-11 19:00
11 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეოცე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 11 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სამართლის სკოლის სასტიპენდიო კონკურსი აბიტურიენტებისათვის
2018-05-11 14:22
ილიას სახელმწიფო უნივერსიტეტის სამართლის სკოლა 24 ივნისს სამართლის მიმართულებით დაინტერესებული აბიტურიენტებისთვის სასტიპენდიო კონკურსს ჩაატარებს.
კონკურსის მონაწილე წარმატებული აბიტურიენტები საინტერესო პრიზებით დაჯილდოვდებიან, ხოლო კონკურსის გამარჯვებულები მიიღებენ ილიაუნის სამართლის სკოლის 1000-ლარიან სასტიპენდიო ვაუჩერს.
ვის შეუძლია კონკურსში მონაწილეობა?
კონკურსში მონაწილეობა შეუძლია ნებისმიერ აბიტურიენტს, რომელიც 2018 წელს აბარებს ერთიან ეროვნული გამოცდებს.
როგორ მივიღო კონკურსში მონაწილეობა?
კონკურსში მონაწილეობისათვის საჭიროა წინასწარი რეგისტრაცია. შეავსე მარტივი სარეგისტრაციო ფორმა არაუგვიანეს 15 ივნისისა და ჩვენ დაგიკავშირდებით.
სარეგისტრაციო ფორმა: http://bit.ly/lawcompetition
კონკურსის განრიგი და ფორმატი
დრო: 24 ივნისი, 15:00 საათი
ხანგრძლივობა: 1, 5 საათი
ფორმატი: კონკურსი ჩატარდება ტესტირების ფორმატში. ტესტი მოიცავს 30 დახურულ (4 სავარაუდო პასუხით) და ერთ ღია შეკითხვას. ტესტის მიზანია, შეაფასოს აბიტურიენტების ცოდნა სამოქალაქო განათლებაში.
ტესტის სწორი პასუხები/შეფასების სქემა და პირველადი შედეგები აბიტურიენტების საიდენტიფიკაციო კოდის მითითებით გამოქვეყნდება არაუგვიანეს 30 ივნისისა.
სააპელაციო განაცხადი ელექტრონული ფორმით მიიღება შედეგების გამოქვეყნებიდან 3 სამუშაო დღეში ელფოსტის მისამართზე: info@iliauni.edu.ge .
ადგილმდებარეობა: ილიას სახელმწიფო უნივერსიტეტის A კორპუსი,
ილია ჭავჭავაძის გამზირი N32

სამოქალაქო განათლებაში მოსამზადებელი უფასო კურსი აბიტურიენტებისათვის
2018-05-11 14:21
2018 წლის მაის-ივნისში ილიაუნის სამართლის სკოლა აბიტურიენტებისათვის ჩაატარებს სამოქალაქო განათლების უფასო მოსამზადებელ კურსს. კურსს გაუძღვება სამართლის სკოლის აკადემიური პერსონალი.
მოსამზადებელი კურსი განკუთვნილია აბიტურიენტებისათვის, რომლებიც საბაზისო დონეზე ფლობენ ერთიან ეროვნულ გამოცდებზე სამოქალაქო განათლების საგამოცდო მასალას და საჭიროებენ ამ მიმართულებით ცოდნის გაღრმავებასა და გამოცდების ჩაბარების ტექნიკებში დახელოვნებას.
კურსის ხანგრძლივობა და განრიგი: კურსი დაიწყება 26 მაისს და დასრულდება 24 ივნისს, მეცადინეობები ჩატარდება შაბათ-კვირას.

I კვირა

26 მაისი – 16:00-17:00 საათი ლექცია
27 მაისი – 15:00-17:00 საათი სემინარი

თემა: პიროვნება და საზოგადოება; მრავალფეროვანი გარემო და მშვიდობიანი თანაარსებობა; კონფლიქტი და მშვიდობის მშენებლობა

II კვირა

2 ივნისი – 16:00-17:00 საათი ლექცია
3 ივნისი – 15:00-17:00 საათი სემინარი

თემა: სახელმწიფო და სამართალი; დემოკრატიის არსი და მისი ძირითადი ინსტრუმენტები;

III კვირა

9 ივნისი – 16:00-17:00 საათი ლექცია
10 ივნისი – 15:00-17:00 საათი სემინარი

თემა: ადამიანის უფლებები და თავისუფლებები; სამოქალაქო საზოგადოება და მონაწილეობა; მოქალაქეობა;

IV კვირა

16 ივნისი – 16:00-17:00 საათი ლექცია
17 ივნისი – 15:00-17:00 საათი სემინარი

თემა: მდგრადი განვითარება; ეკონომიკა
მონაწილეობის პირობები
კურსის გასავლელად საჭიროა მარტივი სარეგისტრაციო ფორმის შევსება. რეგისტრაციის პროცესის დასრულებისთანავე ჩვენი წარმომადგენელი დაგიკავშირდებათ და მოგაწვდით კურსთან დაკავშირებულ დეტალურ ინფორმაციას.
რეგისტრაციის ბოლო ვადა: 2018 წლის 20 მაისი
სარეგისტრაციო ფორმა: http://bit.ly/lawprep2018
კურსის გავლის შესაძლებლობა მიეცემა 100 აბიტურიენტს. უპირატესობა მიენიჭებათ აბიტურიენტებს, რომლებიც პირველი შეავსებენ სარეგისტრაციო ფორმას.

პრემიერა ილიაუნის თეატრში – სპექტაკლი „მარატ-სადი“
2018-05-10 20:00
10, 11 და 12 მაისს, 20:00 საათზე, ილიაუნის თეატრი პრემიერას ითამაშებს. სპექტაკლი „მარატ-სადი“, პეტერ ვაისის პიესის მიხედვით, თეატრის ფოიეში გაიმართება.
სპექტაკლი ახალგაზრდა რეჟისორ საბა ასლამაზიშვილის დებიუტია. მან ილიას სახელმწიფო უნივერსიტეტის თეატრალური ხელოვნების პროგრამა დრამის რეჟისურის მიმართულებით დაამთავრა. პიესაზე მან იმუშავა ამავე პროგრამის სტუდენტებთან და კურსდამთავრებულებთან ერთად, რომელთაც პარტნიორობას გამოცდილი, ცნობილი მსახიობები – ბაჩო ჩაჩიბაია, ამირან ქაჩიაბაია ანი იმნაძე – უწევენ.
აღსანიშნავია, რომ ახალგაზრდა რეჟისორის სადებიუტო ნამუშევარი ქალაქ თბილისის მერიის ფინანსური ხელშეწყობით დაიდგა.
„ჟან-პოლ მარატის დევნა და მკვლელობა, შარანტონის თავშესაფრის მსახიობთა მიერ დადგმული მარკიზ დე სადის ხელმძღვანელობით“ – ასე ჰქვია პიესას, რომელსაც მოკლედ „მარატ-სადს“ უწოდებენ. მოქმედება საგიჟეთში ხდება, სადაც მარკიზ დე სადი პაციენტების მონაწილეობით სპექტაკლს დადგამს.
შესაძლებელია კი სრული თანასწორობის მიღწევა რევოლუციის საშუალებით? არის რევოლუცია გზა, რომელიც ბედნიერებას მოგვანიჭებს, თანასწორებს გაგვხდის და სურვილებს დაგვიკმაყოფილებს? სწორედ ამ კითხვებზე ეძებს პასუხს მარკიზ დე სადი საკუთარი ექსპერიმენტული სპექტაკლის მეშვეობით და შედეგი, რომელსაც ის მიიღებს, საკმაოდ მოულოდნელია.
ახალგაზრდა დამწყები რეჟისორიც ზემოხსენებული პასუხების ძიებაშია. მანაც ექსპერიმენტის გზა აირჩია – სპექტაკლი არა თეატრალურ დარბაზში, არამედ ფოიეში თამაშდება.
10 მაისს, პრემიერამდე, წიგნის სახლში „ლიგამუსი“ გაიმართება პიესის სრული თარგმანის პრეზენტაცია. წიგნი, რომელიც ჯემალ ჭელიძემ თარგმნა, ილიას სახელმწიფო უნივერსიტეტის გამომცემლობაში დაიბეჭდა. წიგნის წარდგენაში მონაწილეობას მიიღებენ ლაშა ბუღაძე, გიგა ზედანია, გიორგი მაისურაძე და ნინო ფირცხალავა.
ვრცლად წიგნის პრეზენტაციის შესახებ ინფორმაცია იხილეთ აქ…
„მარატ-სადი“
პეტერ ვაისის მიხედვით
რეჟისორი საბა ასლამაზიშვილი
მხატვარი თეო კუხიანიძე
სპექტაკლისთვის მუსიკა სპეციალურად დაწერა კონსტანტინე ეჯიბაშვილმა.
სპექტაკლში გამოყენებულია ჯემალჭელიძის თარგმანი
მონაწილეობენ:

გაგა არაბული
პაატა ბაბლუანი
მარიამ ბალახაძე
ელენე დაბრუნდაშვილი
კონსტანტინე ეჯიბაშვილი
ჯანო ვალიშვილი
ვლადიმერ ვაშაკიძე
ანდრია ვაჭრიძე
ლიკა ზარნაძე
შოთა თორდია
ანი იმნაძე
თორნიკე კაკულია
გიორგი მაქაძე
ამირან ქაჩიბაია
ანი შურღაია
ბაჩო ჩაჩიბაია

სპექტაკლის ხანგრძლივობა: 1 საათი და 50 წუთი
დამატებითი ინფორმაციისთვის: www.iliaunitheatre.ge
